**Մյուրիել Պենիկո** (ֆր.՝ Muriel Pénicaud, մարտի 31, 1955(1955-03-31), Վերսալ), ֆրանսիացի կին գործարար, աշխատանքի նախարար (2017-2020)։

Կենսագրություն
--------------

### Վաղ տարիներ

1975 թվականին Փարիզ-Նանտերի համալսարանում ստացել է պատմության բակալավրի աստիճան, 1976 թվականի՝ դասավանդման մեթոդիկայի մագիստրոսի աստիճան (*Sciences de l'éducation*)։ 1980 թվականին Ստրասբուրգի համալսարանում ստացել է կլինիկական հոգեբանության գծով գիտությունների խորացված ուսումնասիրության դիպլոմ (DEA), 1995 թվականին մասնակցել է «INSEAD»-ի դասընթացին։

1976-1985 թվականներին զբաղվել է տեղական ինքնակառավարման մարմինների հարցերով, այդ թվում՝ տեղական ինքնակառավարման պետական ծառայության ազգային կենտրոնում (*CNFPT*), գլխավորել է մանկության և պատանեկության հարցերով Լոթարինգիայի կենտրոնը (*CLEJ — Centre lorrain pour l’enfance et la jeunesse*)։

### Ձեռնարկատիրական գործունեություն

1993-1996 թվականներին աշխատել է «Danone» խմբի կադրերի ուսուցման գծով տնօրեն։ 1996-2000 թվականներին եղել է «Danone» խմբի մենեջերների որակավորման բարձրացման գծով տնօրեն, 2000-2002 թվականներին եղել է կադրային քաղաքականության գծով տնօրեն։

2002-2008 թվականներին աշխատել է «Dassault Systèmes»-ի գլխավոր տնօրենի տեղակալ, որտեղ նույնպես պատասխանատու էր կադրային քաղաքականության համար։

2008-2013 թվականներին զբաղեցրել է «Danone» խմբի կադրերի գծով տնօրենի պաշտոնը։

2014-2017 թվականներին եղել է «Business France» գործակալության գլխավոր տնօրեն։

Աշխատել է «Orange» ընկերությունում, 2014 թվականին ընդգրկվել է Փարիզի «Aéroports de Paris» օդանավակայանների կառավարող ընկերության ղեկավարության կազմում։

### Քաղաքական փորձ

Պենիկոն իր գործունեությունն սկսել է Աշխատանքի նախարարությունում, այդ թվում՝ 1990-ական թվականների սկզբին եղել է աշխատանքի նախարար Մարտին Օբրիի խորհրդականը։ 2006-2009 թվականներին գլխավորել է Աշխատանքի, զբաղվածության և մասնագիտական ուսուցման ազգային ինստիտուտը (*Institut national du travail, de l’emploi et de la formation professionnelle*): Ղեկավարել է Սոցիալական երկխոսության բարձրագույն խորհուրդը։

2017 թվականի մայիսի 17-ին ստացել է աշխատանքի նախարարի պաշտոնն Էդուարդ Ֆիլիպի կառավարությունում։

2017 թվականի հունիսի 21-ին այդ պաշտոնը պահպանել է Ֆիլիպի երկրորդ կառավարության ձևավորման ժամանակ։

2020 թվականի հուլիսի 6-ին կառավարության կազմից հեռացվել է Կաստեքսի կաբինետի ձևավորման ժամանակ, որտեղ աշխատանքի նախարարի պաշտոնն ստացել է Էլիզաբեթ Բորնը։

Ծանոթագրություններ
------------------

1. 1 2  Munzinger Personen (գերմ.)
2. ↑  «Muriel Pénicaud» (ֆրանսերեն). LSA Commerce & Consommation. 2011 թ․ հունիսի 1. Վերցված է 2017 թ․ մայիսի 20-ին.
3. ↑  «Muriel Pénicaud, D.G. de Business France sera en Israël (6 au 8 Septembre)». *Chambre de commerce France-Israël* (ֆրանսերեն). Israel valley. Արխիվացված է օրիգինալից 2015 թ․ հոկտեմբերի 25-ին. Վերցված է 2017 թ․ մայիսի 20-ին.
4. ↑  «Muriel Pénicaud : « Aujourd'hui, il y a des besoins et des opportunités de business partout dans le monde »» (ֆրանսերեն). La Croix. 2016 թ․ հուլիսի 4. Վերցված է 2017 թ․ մայիսի 20-ին.(չաշխատող հղում)
5. ↑  «Qui est Muriel Pénicaud, la nouvelle ministre du Travail ?» (ֆրանսերեն). Europe 1. 2017 թ․ մայիսի 17. Վերցված է 2017 թ․ մայիսի 20-ին.
6. ↑  «Gouvernement Édouard Philippe : qui sont les ministres de Macron» (ֆրանսերեն). Le Figaro. 2017 թ․ մայիսի 17. Վերցված է 2017 թ․ մայիսի 20-ին.
7. ↑  «Remaniement : qui sont les ministres du gouvernement Castex» (ֆրանսերեն). Le Figaro. 2020 թ․ հուլիսի 6. Վերցված է 2020 թ․ հուլիսի 6-ին.

Արտաքին հղումներ
----------------

* Sarah Belouezzane et Bertrand Bissuel (2017 թ․ մայիսի 18). «Muriel Pénicaud, les ressources humaines au ministère du travail» (ֆրանսերեն). Le Monde. Վերցված է 2017 թ․ մայիսի 20-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մյուրիել Պենիկո» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Չափորոշչային վերահսկողություն | BNF: 16925737f · GND: 1177064243 · ISNI: 0000000402103644 · SUDOC: 168277247 · VIAF: 297327005 · WorldCat VIAF: 297327005 |

 |